[{"text_idx": "#000000", "text": "Arbrawf newydd yng nghalendr gweithgareddau M.I.C. oedd cynnal noson hwyl i bobl ifanc, a hynny mewn cydweithrediad a\u0302 Choleg Y Bala. Mewn cyfnod pan fod nifer y bobl ifanc sydd mewn cysylltiad a\u0302 chapel ac eglwys yn brin, roedd yn dda i fedru trefnu digwyddiad i\u2019w gwahodd ynghyd o wahanol ardaloedd ar draws y sir."}, {"text_idx": "#000001", "text": "Cyfarfu\u2019r bobl ifanc yn gyntaf oll yn y \u201cLaser Station\u201d yng Nghaerfyrddin ble cawsant hwyl fawr yn chwarae dwy ge\u0302m laser gyda bwyd yn dilyn. Ar o\u0302l hynny buont yn \u201cYr Atom\u201d, sef y ganolfan Gymraeg newydd sydd yn y dref, gyda chyfleusterau modern sy\u2019n ddelfrydol ar gyfer gweithgaredd gyda phobl ifanc. Yno bu arweinwyr Cwrs Ieuenctid Coleg Y Bala yn arwain sesiwn pwrpasol, llawn hwyl gyda nifer o gemau oedd wrth fodd y bobl ifanc. Cafwyd cyfle hefyd i son rhywfaint am y gwersylloedd a gynhelir yng Ngholeg Y Bala ar gyfer ieuenctid gan gynnwys y penwythnos hir adeg hanner tymor \u2013 Chwefror 24-26 \u2013 ac wrth gwrs Y Cwrs Ieuenctid yn ystod yr haf a gynhelir eleni ar Orffennaf 31 \u2013 Awst 4. Trefnir bws am ddim o\u2019r de i\u2019r digwyddiadau hyn."}, {"text_idx": "#000002", "text": "Tybiwyd bod yr arbrawf hwn wedi bod yn ddigon o lwyddiant i\u2019w gwneud yn achlysur blynyddol a\u2019r flwyddyn nesaf y Ganolfan Bowlio 10 yng Nghaerfyrddin bydd y man cyfarfod, a hynny ar Ionawr 19."}, {"text_idx": "#000004", "text": "Criw y bobl ifanc ac arweinwyr."}]